भारत सरकार

मानव संसाधन विकास मंत्रालय

उच्चतर शिक्षा विभाग

**राज्‍य सभा**

अतारांकित प्रश्‍न संख्‍या : 680

उत्‍तर देने की तारीख : 27 जुलाई, 2015

**जनजातीय विश्वविद्यालय का खोला जाना**

**680. श्री दिलीप कुमार तिर्कीः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार को इस बात की जानकारी है कि देश के पूर्वी भाग के जनजातीय युवाओं की उच्चतर शिक्षा की आकांक्षाओं को पूरा करने के लिए एक जनजातीय विश्वविद्यालय खोलने की अति आवश्यकता है;

(ख) यदि हां, तो क्या सरकार ओडिशा, झारखंड और आस-पास के जनजातीय बहुल क्षेत्रों के लिए इस तरह के विश्वविद्यालय खोलने पर विचार कर रही है; और

(ग) यदि नहीं, तो इसके क्या कारण हैं?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) से (ग): आन्‍ध्र प्रदेश पुनर्गठन अधिनियम, 2014 में 12वीं और 13वीं योजना अवधि के दौरान आन्‍ध्र प्रदेश और तेलंगाना में एक-एक जनजातीय विश्‍वविद्यालय स्‍थापित करने की व्‍यवस्‍था है। उ‍ड़ीसा, झारखंड और साथ लगे हुए जनजातीय बहुल क्षेत्रों में जनजातीय विश्‍वविद्यालय स्‍थापित करने का कोई निर्णय नहीं है। तथापि, उड़ीसा और झारखंड में ऐसे केन्द्रीय विश्वविद्यालय हैं जो क्षेत्र के जनजातीय युवा की उच्चतर शिक्षा की आकांक्षाओं को पूरा करते हैं।

\*\*\*\*\*